OpenLLM-France/wikimedia huggingface dataset:
# Photoflood

La bombeta photoflood, o projector portàtil sobrevoltat, és dissenyada durant els anys 40 especialment per ser utilitzada en l'àmbit de la fotografia en estudis. Produeixen una llum blanca intensa que té una potència lumínica comparable a la d'un flash a causa d'un augment en el seu voltatge. Un dels avantatges principals d'aquest tipus d'il·luminació era la capacitat de connectar-se a la xarxa. La seva potencia oscil·la entre 250 i 500 W amb facilitat, proporcionant una temperatura de color regulada gràcies a la seva composició de filaments. Son extremadament lluminoses, emitint, en el cas d'una de 500 W, la mateixa llum que una bombeta normal amb una potencia de 1.600 W. No obstant, es sobrecalenten ràpidament i el seu període de vida avui en dia ens sembla bastant limitat (no supera les dues hores de vida) conseqüència de la seva força de voltatge.
Aquesta temperatura és de 3.400º K, suprimint la necessitat d'emprar filtres amb pel·lícula de tungstè de tipus A.
Aquestes bombetes van muntades en carcasses que inclouen una pinça, facilitant així la seva incorporació en qualsevol espai (amb especial importància de petits trípodes).
Actualment l'ús de la bombeta photoflood està en detriment, ja que existeixen opcions més assequibles i de duració més llarga com poden ser els tubs fluorescents, les bombetes al·lògenes o el led. En l'actualitat, només es poden trobar als catàlegs d'Osram i Philips.

## Ús en el cinema

El primer ús d'aquest recurs d'il·luminació a un film va ser per part de William H. Daniels a Naked City (1948) Dir. Jules Dassin. En l'àmbit audiovisual, aquestes bombetes permeten als treballadors de la indústria treballar amb un equip més lleuger aconseguint la mateixa potència llumínica. Aquest factor resulta molt important per als autors de la nouvelle vague.

## Referències

* ↑ Hicks, Roger. Técnicas de Iluminación: Primera parte y técnicas de equipo (en castellà). Cúpula, p. 30-31.
* ↑ «¿Qué es una lámpara photoflood o de inundación? - Reflejandome Fotografía» (en castellà). Reflejandome Fotografía, 10-07-2018.
* ↑ «La iluminación». [Consulta: 15 desembre 2021].
* ↑ Torán, Enrique. El espacio y la imagen (en castellà), 1985, p. 108.
* ↑ «Photoflood Lamps - Photography Lamps | 1000Bulbs.com» (en anglès). [Consulta: 2 novembre 2018].
* ↑ «Tablas de características de iluminación. (c) Francisco Bernal Rosso, 1999.». Arxivat de l'original el 2021-12-15. [Consulta: 15 desembre 2021].
* ↑ Castillo, Iñaki. La iluminación en el cine (en castellà).
# Masia Eucaria (Sant Martí de Tous)

La masia Eucaria és una masia del municipi de Sant Martí de Tous (Anoia) protegida com a bé cultural d'interès local.

## Descripció

És un conjunt de quatre masies que els propietaris condicionaren per a residència de vacances. L'estructura més important és de planta rectangular formada per una planta baixa, dos pisos i golfes. Les finestres són rectangulars i el sostre a 4 vessants. El 3 pisos estan separats per motllures.

## Referències

* ↑ «Masia Eucaria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Oleh Kuznetsov

Oleh Volodímirovitx Kuznetsov (en rus: Олег Владимирович Кузнецов) (Magdeburg, RDA, 22 de març, 1963) fou un futbolista i actual entrenador ucraïnès de futbol.
Amb 20 anys, Kuznetsov fou fitxat per un dels gegants de la lliga soviètica, el Dinamo de Kíiv, on romangué fins al 1990. Fou traspassat al Rangers FC escocès però les lesions li van impedir triomfar. El 1994 marxà al club israelí del Maccabi Haifa i finalment es retirà al CSKA-Borysfen Kyiv d'Ucraïna el 1997.
Va jugar 63 cops amb l'URSS/CEI (1 gol), i tres cops amb Ucraïna. Fou segon classificat a l'Eurocopa 1988. També participà en els Mundials de 1986 i 1990, a més de l'Eurocopa de 1992.
En el seu palmarès destaquen 6 lligues domèstiques (3 amb Dinamo de Kíiv i 3 amb Rangers), i quatre copes (3 amb Dinamo de Kíiv i 1 amb Rangers). També guanyà la Recopa d'Europa de futbol el 1986 amb el Dinamo de Kíiv.
Començà la seva trajectòria com a entrenador el 1998 al seu darrer club, l'CSKA Kyiv, com assistent. Esdevingué primer entrenador el 2001–2002. Posteriorment fou assistent del Dinamo de Kíiv i de la selecció d'Ucraïna.
# Krížovany

Krížovany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1318.
# Ischnoscopa

Ischnoscopa és un gènere d'arnes de la família Crambidae. Conté només una espècie, Ischnoscopa chalcozona, que es troba a Sumbawa.

## Referències

* ↑ «GlobIZ search». [Consulta: 25 desembre 2018].
# L'Oliverar

L'Oliverar (o L'Olivar) és una partida de Lleida.
Limita:
* Al nord i a l'oest amb la partida d'El Fons.
* A l'est amb la partida d'El Regal de la Casa.
* Al sud amb l'EMD de Sucs.

## Referències

* ↑ Institut Cartogràfic i Geològic de Catalunya. «Partida L'Olivar». [Consulta: 18 desembre 2021].

## Enllaços externs

* Plànol oficial de les Partides de Lleida. PDF
# Masia Manset

La Masia Manset és una masia situada al municipi de Bràfim, a la comarca catalana de l'Alt Camp.

## Referències

* ↑ «Masia Manset | enciclopèdia.cat». [Consulta: 20 novembre 2021].
# Nezumia namatahi

Nezumia namatahi és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 35 cm de llargària total.

## Hàbitat

És un peix d'aigües profundes que viu entre 1250-1300 m de fondària.

## Distribució geogràfica

Es troba a Austràlia (Nova Gal·les del Sud) i Nova Zelanda.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Ayling, T. i G.J. Cox 1982. Collins' guide to sea fishes of New Zealand. Collins. Auckland, Nova Zelanda. 343 p.
* ↑ Paxton, J.R., D.F. Hoese, G.R. Allen i J.E. Hanley 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Paulin, C., A. Stewart, C. Roberts i P. McMillan 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Hoese, D.F., D.J. Bray, J.R. Paxton i G.R. Allen 2006. Fishes. A Beasley, O.L. i A. Wells (eds.) Zoological Catalogue of Australia. Volume 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. ISBN 0130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Krímska Roza

Krímska Roza (en (ucraïnès): Кримська Роза) és un poble de la República Autònoma de Crimea a Ucraïna, que el 2014 tenia 1.755 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Hindustan

Hindustan és un terme aplicat sovint per a definir la part del subcontinent indi al nord de les muntanyes Vindhya, en oposició al Dècan, al sud d'aquestes muntanyes. Així l'Hindustan tindria com a límits, al nord a les muntanyes de l'Himàlaia, a l'est a Assam i Birmània, a l'oest al Panjab i al sud a les muntanyes Vindhya.
Amb aquesta denominació els historiadors musulmans designaven un territori més petit, format pel Panjab oriental, la Rajputana o Rajasthan i les antigues Províncies Unides d'Agra i Oudh.
Durant el segle xviii i fins al començament del segle xix, els geògrafs van usar el terme per a designar tota l'Índia, ja que el nom vol dir "país dels hindus", i per extensió la llengua franca del nord de l'Índia.

## Etimologia

Prové de la combinació de dues paraules d'origen indoeuropeu. Hindu (s. XVII), mot sànscrit que significa riu i del qual deriva les paraules "hindú" i "Índia", i -stan, d'origen pèrsic que significa "territori" o "un lloc on estàs/estan". Per tant, Hindustan significa "la terra del riu" o "el territori dels indis".

## Vegeu també

* Índia
* Hindustànic

## Referències

* ↑ «hindustan | Etymology, origin and meaning of the name hindustan by etymonline» (en anglès). [Consulta: 11 abril 2022].
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# L'Oller

«L'Oller» té aquests significats:
* L'Oller (Castellterçol)
* L'Oller (Collsuspina), conjunt d'edificis a Collsuspina (Moianès)
* l'Oller (Manresa), mas a mig camí dels nuclis de Sant Salvador de Guardiola i Manresa (al Bages)
* Molí de l'Oller, molí el sector nord al terme municipal de Castellterçol, a la comarca del Moianès
* Torrent de l'Oller (l'Abella)
* Turó de l'Oller, muntanya al municipi de Sant Iscle de Vallalta, a la comarca del Maresme
# Josep Plantí

Josep Plantí i Mateu (Barcelona, 1681 - Milà, Itàlia, 12 de març de 1743) fou un jurista català.

## Biografia

Fill d'Ildefons Plantí, mercer i botiguer de teles de Barcelona, i de Margarida Mateu. Va estudiar Dret a la Universitat de Barcelona, on es va doctorar i s'hi va vincular com a professor a partir de 1704. Partidari de l'Arxiduc Carles en la Guerra de Successió Espanyola, va participar en l'alçament austriacista de 1705 i va col·laborar amb la Generalitat de Catalunya durant el govern de l'Arxiduc. Va ser destinat a l'Audiència de Sardenya com a jutge de 1711 a 1717. En acabar la guerra s'hagué d'exiliar a Viena. Visqué com a exiliat austriacista a Viena fins que l'any 1725 fou nomenat senador al Senat de Milà, que pertanyia al Sacre Imperi Romanogermànic. Fou senador fins a l'any 1741.
Va redactar De Cataloniae principatu (El Principat de Catalunya), on recull elogis a Catalunya i en repassa la història; i una crònica de la Guerra de Successió Espanyola, totes dues en llatí. També va elaborar un projecte de colònia per als exiliats austriacistes que s'havia d'establir en terres d'Hongria. Com a jurista, Josep Plantí vindicava l'opció política dels catalans contra la casa de Borbó i en defensa de les seves constitucions, drets i llibertats.

## Obra

* De morte Caroli Secundi, Hispaniarum regis. De excidio Cataloniae necnon destructione Barcinonis quasi secuta (La mort de Carles II, rei de les Espanyes. La desfeta de Catalunya i la destrucció de Barcelona, que va venir poc després). Crònica de la Guerra de Successió Espanyola i de la postguerra a Catalunya.
* De Cataloniae principatu (El Principat de Catalunya). Recull d'elogis i història de Catalunya.
* Nueva colonia española ideada. Projecte de colònia per als exiliats austriacistes.

## Referències

* 1 2 3 Plantí, Josep. El Principat de Catalunya. Edició a cura d'Agustí Alcoberro Pericay i Martí Duran Mateu. Barcelona: Rafael Dalmau, 2019, p. 16-42.
* ↑ Plantí, Josep. Pròleg de Carles Puigdemont i introducció a cura d'Agustí Alcoberro. La desfeta de Catalunya i la destrucció de Barcelona. Traducció: Martí Duran. Martorell: Adesiara editorial, 2022, p. 200. ISBN 978-84-16948-83-3.
# Philautus cornutus

Philautus cornutus és una espècie de granota que es troba a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Philautus cornutus. Llista Vermella d'Espècies Amenaçades de la UICN 2006.
Accedit a data 8 de gener de 2008.
# Masia Gasset (Tàrrega)

Masia Gasset és una obra de Tàrrega (Urgell) protegida com a Bé Cultural d'Interès Local.

## Descripció

Situada en una esplanada formada per camps de secà, a l'esquerra de la carretera C-14, entre Santa Maria de Montmagastrell i Claravalls.
Conjunt arquitectònic que consta d'una masia, coberts annexos i un oratori. La masia té planta basilical i una distribució de dos pisos i golfes. L'accés a la masia es fa des de la paret sud on hi ha una solemne porta d'accés amb la llinda decorada per un escut amb una torre i la data 1780. La porta està coronada per una finestra i al seu davant s'hi obre una era pavimentada delimitada per les altres construccions i per un paredat amb una porta reixada de ferro forjat. La coberta és a dues vessants amb el carener paral·lel a la façana principal i amb el ràfec sobresortint lleugerament. El parament conserva el paredat original, destacant les cadenes cantoneres molt reforçades, i alguns afegits posteriors en maó. Al nivell de les golfes s'hi obren petites finestres que segueixen tot el perímetre de l'edifici. A la paret nord hi ha tres finestres amb ampit i un singular sistema triangular de descàrrega. Adossat a la paret oest, hi ha l'oratori que destaca pel seu campanar d'espadanya i la porta d'accés amb arc rebaixat.

## Referències

* 1 2 «Masia Gasset». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 setembre 2021].
# Kríže

Kríže és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1635.
# Hinduisme a Letònia

L'hinduisme a Letònia és una religió de minories al país, es va estendre principalment per l'Associació Internacional per a la Consciència de Krixna (ISKCON) i amb Brahma Kumaris.
ISKCON es va iniciar a Letònia en els primers anys vuitanta; a l'abril de 2006, es trobaven onze congregacions d'Hare Krishna ISKCON registrades a Letònia. El 2005, Hare Krishna va donar al Ministeri de Justícia la xifra de 127 afiliats. Aquesta associació manté un temple a Riga i organitza un festival anual de Ratha Yatra.
Brahma Kumaris té tres centres a Letònia: Riga, Daugavpils, i Rēzekne.

## Referències

* 1 2 «International Religious Freedom Report 2006, Latvia» (en anglès). [Consulta: 15 gener 2015].]
* ↑ «Centre in Latvia». Arxivat de l'Brahma Kumari original el 2013-06-02. [Consulta: 15 gener 2015].

## Enllaços externs

* http://www.iskcon.com/icj/1_2/12latvia.html Arxivat 2006-10-19 a Wayback Machine.
# Ischnura

Ischnura és un gènere d'odonats zigòpters de la família Coenagrionidae.

## Taxonomia

El gènere Ischnura inclou nombroses espècies, de les quals vuit viuen a Europa:
* Ischnura elegans - Europa
* Ischnura fountaineae - Sicília
* Ischnura genei - Itàlia, Sardenya, Sicília, Còrsega, Malta,
* Ischnura graellsii - Península Ibèrica
* Ischnura hastata - Açores
* Ischnura pumilio - Europa (incloent la península Ibèrica)
* Ischnura saharensis - Canàries
* Ischnura senegalensis - Madeira
# Laconia (Nou Hampshire)

Laconia és la ciutat i capital del Comtat de Belknap a l'estat de Nou Hampshire dels Estats Units d'Amèrica. Segons el cens del 2007 tenia 16.950 habitants.

## Demografia

Segons el cens del 2000 Laconia tenia 16.411 habitants, 6.724 habitatges, i 4.168 famílies. La densitat de població era de 312,4 habitants per km².
Dels 6.724 habitatges en un 28% hi vivien nens de menys de 18 anys, en un 46,4% hi vivien parelles casades, en un 11,2% dones solteres, i en un 38% no eren unitats familiars. En el 30,3% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,3% tenia menys de 18 anys, un 8,8% entre 18 i 24, un 28,1% entre 25 i 44, un 23,5% de 45 a 60 i un 17,2% 65 anys o més.
L'edat mediana era de 39 anys. Per cada 100 dones de 18 o més anys hi havia 92,2 homes.
La renda mediana per habitatge era de 37.796$ i la renda mediana per família de 45.307$. Els homes tenien una renda mediana de 31.714$ mentre que les dones 22.818$. La renda per capita de la població era de 19.540$. Entorn del 7,5% de les famílies i el 8,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laconia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Laconia». American Fact Finder. Oficina del Cens dels Estats Units, 12-01-2010.
# Josep Puig (organista)

Josep Puig fou un prevere, organista català del segle XVII.
Va ser mestre interí i organista de la capella de Santa Maria de Mataró l'any 1670. No obstant això, la comunitat de preveres, amb el concurs de la Universitat, el van cessar, juntament amb el mestre de capella Llop Simó, l'abril de 1699, davant la seva reiterada negativa a entregar les claus de l'orgue.

## Referències

* ↑ Gregori i Cifré, Josep Maria; Cabot i Sagrera, Neus. «Fons del Museu-Arxiu de Santa Maria de Mataró». Generalitat de Catalunya, Departament de Cultura i Mitjans de Comunicació, 2010. [Consulta: 29 desembre 2020].
# Philautus cavirostris

Philautus cavirostris és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & de Silva, A. 2004. Philautus cavirostris. Llista Vermella d'Espècies Amenaçades de la UICN 2006. Consulta: 8 de gener de 2008.
# Ni Yulan

Ni Yulan (Pequín, 24 de març de 1961) és una advocada i activista pels drets humans xinesa. Va iniciar la seva carrera el 1986 com a part del Moviment Weiquan defensant minories i víctimes de desallotjaments forçats a la República Popular de la Xina.
Ni lluità durant anys per defensar els drets dels veïns afectats per desallotjaments forçosos arran de les construccions dels Jocs Olímpics d'Estiu de 2008 a Pequín. L'any 2002 va ser detinguda mentre filmava la destrucció d'una casa, va ser condemnada a un any de presó i va perdre la llicència d'advocada. Com a conseqüència de les tortures rebudes durant la seva detenció, va quedar permanentment discapacitada i ara utilitza una cadira de rodes. Després de ser ella mateixa víctima d'un desallotjament forçat, va quedar en la indigència i va haver de viure en una tenda de campanya en un parc.
El 7 d'abril de 2011, Ni i el seu marit van ser detinguts per la policia com a part d'una operació de repressió a nivell nacional contra la dissidència. El 29 de desembre de 2011 seria jutjada per frau i l'abril de 2012, se la va sentenciar a dos anys i mig de presó per "portar problemes" i per frau. El seu marit, Dong Jiqin, va ser igualment condemnat a dos anys de presó per "problemàtic".
El 2011 va rebre el Premi Tulipa pels defensors de drets humans atorgat pel govern dels Països Baixos. El 2016 va rebre el Premi Internacional Dona Coratge del Departament d'Estat dels Estats Units.

## Referències

* ↑ «Why Chinese activist Ni Yulan lost nearly everything». Christian Science Monitor, 06-07-2010. ISSN: 0882-7729.
* ↑ Wong, Edward «China: 54 Detained in Crackdown» (en anglès). New York Times.
* ↑ «China's Rights Defenders» (en anglès). Human Rights Watch, 04-08-2009.
# Kuala Bateë

Kuala Bateë fou un antic estat natiu de les Índies Orientals Holandeses a la subresidència de la Costa Occidental d'Atjeh, al govern d'Atjeh, Sumatra. Tenia una superfície de 30 km² i era part de l'onderafdeeling (subdivisió inferior) de Tampa' toean (Tampat-toewan).

## Bandera

La bandera de l'estat era rectangular de color blau llis, sense cap afegit.

## Bibliografia

* A. Flicher, Les Etats princiers des Indes néerlandaises, Dreux 2009

## Referències

* ↑ Vanner, Antoine. «The US Navy's Sumatran Expeditions 1832 & 1838» (en anglès). Arxivat de l'original el 2019-03-06. [Consulta: 2 març 2019].
# Institut Superior d'Art

La Universitat de les Arts (abans Institut Superior d'Art, ISA) és una universitat situada a l'Havana, Cuba. Va ser fundada l'1 de setembre de 1976 i disposa de quatre facultats.
Les edificacions principals de la seva seu es van construir entre 1960 i 1965. Els arquitectes responsables de la construcció de la universitat van ser Ricardo Porro, Vittorio Garatti i Roberto Gottardi. Tanmateix, no es va poder acabar fins que es va inaugurar com a Institut Superior d'Art el 1976, essent rebatejada després amb el nom d'Universitat de les Arts. Posseeix diverses unitats docents en altres províncies cubanes.

## Organització

L'ISA posseeix 4 facultats:
* Facultat de Música
* Facultat d'Arts plàstiques
* Facultat d'Arts escèniques
* Facultat de Mitjans Audiovisuals

## Referències

* 1 2 «Instituto Superior de Arte (Cuba)» (en castellà). EcuRed. [Consulta: 10 maig 2020].
# Iyana Martín Carrión

Iyana Martín Carrión (Oviedo, 18 de gener de 2006) és una jugadora de bàsquet asturiana.
Base, amb catorze anys s'incorporà al club formatiu Segle XXI, amb el qual ha debutat a la Lliga femenina 2 la temporada 2022-23. El maig de 2024 fitxà pel Perfumerias Avenida. És internacional amb la selecció espanyola en categories de formació, amb la qual ha aconseguint dos subcampionat del Món, en sub-17 (2022), formant part del quintet ideial, i sub-19 (2023), essent escollida MVP del torneig. També ha guanyat la medalla de bronze al Campionat d'Europa sub-16 (2022), essent escollida MVP de la competició.

## Referències

* ↑ Pizarro, Selena. «Iyana Martín, la base asturiana del Segle XXI hace historia en el Mundial Sub-19» (en castellà). El Salto, 01-08-2023. [Consulta: 4 febrer 2024].
* ↑ Vallejo, Luis. «Iyana Martín da el salto profesional de la mano de Perfumerías Avenida» (en castellà). Gigantes, 16-05-2024. [Consulta: 21 juny 2024].
* ↑ Gómez Mira, Noelia. «Iyana Martín, la nueva joya del baloncesto: «Me encantaría jugar en España o Europa, no me llama tanto EE. UU.»» (en castellà). Relevo, 05-07-2023. [Consulta: 4 febrer 2024].
* ↑ González, Raquel. «Una estrella con luz propia» (en castellà). As, 18-12-2023. [Consulta: 4 febrer 2024].

## Enllaços externs

* Fitxa d'Iyana Martín Carrión - Competiciones FEB